Αντωνία Τριχοπούλου
Χαιρετισμός

Ο Δημήτρης Τριχόπουλος  αγαπούσε και πίστευε στους  Νέους και ήταν γενναιόδωρος μαζί τους,  σε ό,τι είχε να μοιραστεί ως Δάσκαλος, στην επιστήμη και στην εκπαίδευση
Η θέσπιση των 2 αυτών βραβείων αντανακλά αυτή τη στάση της ζωής του.

Ειδικότερα τα δυο (2) Βραβεία εις μνήμην Ακαδημαϊκού Δημητρίου Τριχοπούλου αναφέρονται :
· στη βράβευση της  πρώτης εισαχθείσας ή πρώτου εισαχθέντος στις Πανελλήνιες εισαγωγικές  εξετάσεις σε Ιατρική Σχολή της χώρας την ακαδημαϊκή χρονιά που αντιστοιχεί στο έτος βράβευσης 
ΚΑI
· στη βράβευση αποφοιτήσασας ή αποφοιτήσαντος με την υψηλότερη βαθμολογία πτυχίου κατά το προηγούμενο Ακαδημαϊκό έτος, της Ιατρικής Σχολής Αθηνών του Εθνικού και Καποδιστριακού στην Πανεπιστημίου Αθηνών 
Τα βραβεία χορηγούνται στο πλαίσιο του ετήσιου Πανελλήνιου Ιατρικού Συνεδρίου από την  Ιατρική Εταιρεία Αθηνών, το αρχαιότερο ιατρικό σωματείο της Ελλάδας το οποίο έχει διαδραματίσει σημαντικό ρόλο στα ιατρικά, αλλά και στα κοινωνικά θέματα της χώρας.
Για την ορθή πραγματοποίηση  και πιστοποίηση του φυσικού αντικειμένου του έργου Επιστημονικός Υπεύθυνος είναι ο εκάστοτε Πρόεδρος της «εν Αθήναις Ιατρικής Εταιρείας», και ο Έφορος του Κέντρου Έρευνας και Εκπαίδευσης στη Δημόσια Υγεία της Ακαδημίας Αθηνών.

Σε μια εποχή  δύσκολη και μεταβαλλόμενη , σε μια κοινωνία αποπροσανατολισμένη, σε μια νεολαία προβληματισμένη και αγχωμένη οι εν λόγω βραβεύσεις εκφράζουν την πίστη μας στη Νέα Γενιά και ότι με αξίες, ήθος και εργατικότητα θα ξεπεραστούν οι σκόπελοι.
Εύγε στους βραβευθέντες και Καλή Συνέχεια.

